
	FEDERATA ATLETIKE E KOSOVËS       ATHLETIC  FEDERATION OF KOSOVA



Procesverbali i Mbledhjes së Bordit të FAK-ut

Kryesia e Federatës Atletike të Kosovës ka  mbajtur mbledhjen e radhës, më 19.07.2025 duke filluar prej orës 11:00 në zyrenë e Federatës Atletike të Kosovës, Prishtinë.

Pjesëmarrës në mbledhjen:

  Kryetari i FAK-ut z. Halil Sylejmani, Kadri Shala, Remzije Shala, Arta Kelmendi, Driton Maliqaj, Adrian Mazreku ,Xhavit Tahiri, Avdulla Shala,Faik Balić, Donika Kryemadhi dhe Abdurrahman Shkodra sekretar i FAK-ut, Kryetari i këshillit mbikëqyrës z Faik Sylejmani, kryetarja e K.A”Policia” Majlinda Canolli.  
Mbledhjen e hapi Kryetari i Federatës Atletike të Kosovës, z. Halil Sylejmani pasi që i përshëndeti anëtarët e kryesisë të pranishëm në mbledhje ju uroj për mirë se ardhje. 

Kryetari i FAK-ut i njoftoi kryesin me rendin e ditës , rendi i ditës u miratua unanimisht nga kryesia e Federatës Atletike të Kosovës, 

ECURIA E MBLEDHJES DHE RENDI I DITËS

Mbledhjen e hapi Kryetari i FAK-ut, z. Halil Sylejmani, i cili u uroi mirëseardhje të pranishmëve dhe paraqiti rendin e ditës për shqyrtim. 

Para miratimit të rendit të ditës nga Bordi, anëtari i Bordit, z. Adrian Mazreku, kërkoi që si pikë e rendit të ditës të futet raportimi për programin "Sporti në Shkolla – Atletika". Me propozimin e z. Mazreku, Bordi u dakordua që kjo çështje të përfshihet te pika "Të ndryshme" si nënpika a. Pas këtij plotësimi, rendi i ditës u miratua unanimisht nga anëtarët e pranishëm.
RENDI I DITËS I MIRATUAR:

1. Miratimi i procesverbalit nga mbledhja e kaluar 

2. Shqyrtimi i Raportit nga Përgatitjet Dimërore (02–13.01.2026, Ulqin) 

3. Shqyrtimi i Raportit nga Mitingu Ndërkombëtar i Atletikës në Sallë (07–08.02.2026, Sofje) 

4. Shqyrtimi i Raportit nga Kupa Evropiane e Hedhjeve (15.03.2026, Nikozia - Qipro) 

5. Shqyrtimi i Raportit nga Kampionati Botëror në Sallë (20–22.03.2026, Poloni) 

6. Shqyrtimi i Raportit nga Përgatitjet Pranverore (03–13.04.2026, Ulqin/Tivar) 

7. Shqyrtimi i Raportit nga Mitingu Ndërkombëtar i Atletikës (01.05.2026, Tivar) 

8. Formimi i komisionit punues për Maratonën "Prishtina 2026" 

9. Organizimi i përgatitjeve verore për atletët U12 dhe U14 

10. Shqyrtimi i mundësisë për vazhdimin e seminarit për trajnerë (pjesa praktike) 

11. Të ndryshme 

· a) Raportimi për programin "Sporti në Shkolla – Atletika" (sipas propozimit të z. Adrian Mazreku) 

ZHVILLIMI I DISKUTIMEVE DHE VENDIMET

Pika 1: Procesverbali nga mbledhja e kaluar

Bordi i FAK-ut shqyrtoi dhe miratoi unanimisht procesverbalin nga mbledhja e zhvilluar online më datë 30.03.2026. 

Pika 2: Raporti nga Përgatitjet Dimërore (02–13.01.2026, Ulqin)

Duke qenë se raporti u është dërguar anëtarëve me kohë dhe është shqyrtuar paraprakisht, nuk pati diskutime shtesë. Raporti u aprovua unanimisht. 

Pika 3: Raporti nga Mitingu Ndërkombëtar i Atletikës në Sallë (07–08.02.2026, Sofje)

Raporti u aprovua nga Bordi me vërejtjen se kjo garë nuk ka qenë e paraparë në kalendarin zyrtar të garave. Bordi vendosi që në të ardhmen, për gara të tilla, fillimisht të njoftohet Bordi për miratim paraprak për pjesëmarrje, e më pas selektorët të merren me përzgjedhjen e listave të reprezentacionit. U diskutua edhe shqetësimi i disa klubeve për mosnjoftim zyrtar. Sekretari sqaroi se selektori i ka njoftuar të gjithë trajnerët gjatë përgatitjeve se është e nevojshme pjesëmarrja në këtë aktivitet, me supozimin se të gjithë kanë qenë të njoftuar. Gjithashtu, Sekretari theksoi se selektori ka përgjegjësi vetëm për përpilimin e listës së reprezentacionit, dhe jo për menaxhimin e klubeve apo pjesëmarrësve që dëshirojnë të marrin pjesë me mjete vetanake. Raporti u aprovua me këtë vërejtje dhe sqarim. 

Pika 4: Raporti nga Kupa Evropiane e Hedhjeve (15.03.2026, Nikozia - Qipro)

Raporti i dërguar me kohë u shqyrtua dhe u aprovua unanimisht pa diskutime shtesë. 

Pika 5: Raporti nga Kampionati Botëror në Sallë (20–22.03.2026, Poloni)

Raporti mbi pjesëmarrjen në Kampionatin Botëror në Sallë u aprovua unanimisht. 

Pika 6: Raporti nga Përgatitjet Pranverore (03–13.04.2026, Ulqin/Tivar)

Bordi miratoi raportin e përgatitjeve pranverore. Gjatë diskutimit u ngrit shqetësimi lidhur me mospjesëmarrjen e disave prej atletëve të përzgjedhur, për të cilët klubet nuk kishin njoftuar paraprakisht. Bordi theksoi se në të ardhmen do të shqyrtohen masa sanksionuese për mospërfshirje në listat e ardhshme përgatitore për rastet e tilla. Raporti u aprovua unanimisht. 

Pika 7: Raporti nga Mitingu Ndërkombëtar i Atletikës (01.05.2026, Tivar)

Raporti zyrtar nga Mitingu Ndërkombëtar i Tivarit u aprovua unanimisht. 
Pika 8: Formimi i komisionit punues për Maratonën "Prishtina 2026"

Kryetari Halil Sylejmani hapi diskutimin për formimin e trupës punuese profesionale për organizimin e Maratonës së Prishtinës. Anëtari i Bordit, z. Adrian Mazreku, potencoi nevojën e ngritjes së një trupe punuese profesionale me kompensim mujor (rreth 500 €/muaj për dy muaj) për të siguruar mbarëvajtjen më të mirë të mundshme. Bordi u pajtua në parim me propozimin. Kryetari vendosi që kjo pikë të shtyhet për mbledhjen e radhës në mënyrë që anëtarët të propozojnë emrat më adekuatë për këtë këshill punues. 

Pika 9: Organizimi i përgatitjeve verore për atletët U12 dhe U14

Lista e propozuar nga selektorët u aprovua e plotë, duke iu shtuar me vendim të Bordit edhe 2 atletë të rinj: Medina Bajrami dhe Esma Berisha. 

Gjatë mbledhjes u diskutuan edhe opsionet e mundshme për vendin e mbajtjes së kampit 5-ditor:
Shqyrtimi i lokacioneve: U paraqitën propozimet që kampi të organizohet në Prizren ose në Banjë të Pejës. Megjithëse vendimi përfundimtar për vendndodhjen mbeti të përcaktohet pas shqyrtimit të detajeve logjistike, shumica e anëtarëve mbështetën opsionin e Banjës së Pejës. Kjo pasi ky vend ofron kushte më të favorshme menaxhimi për fëmijët, hapësirë më të mirë socializimi dhe mundësi rekreacioni (përfshirë praninë e pishinës), për dallim nga qendra në Prizren, e cila ka shërbyer më parë si kazermë ushtarake, ndodhet më në periferi të qytetit dhe kufizon aktivitetet e tjera jashtë stërvitjeve të atletëve të rinj.

Vendimet dhe rregullat e miratuara nga Bordi:

Shtatëzimi i atletëve: U miratua lista e selektorëve duke përfshirë 2 atletët e rinj të shtuar shtesë. 

Përfaqësimi i trajnerëve sipas klubeve:

Klubet që përfaqësohen me mbi 4 atletë do të kenë të drejtë të shoqërohen nga 2 trajnerë. 

Klubet që përfaqësohen me 4 ose më pak atletë do të shoqërohen nga 1 trajner. 

Kohëzgjatja e kampit: Kampi përgatitor do të organizohet me kohëzgjatje prej 5 ditësh.

Angazhimi i trajnerëve: Trajnerët pjesëmarrës obligohen të jenë maksimalisht aktivë dhe të marrin pjesë direkte në mbarëvajtjen dhe organizimin profesional të të gjitha aktiviteteve përgjatë kampit.
Pika 10: Seminari për trajnerë (pjesa praktike)

U diskutua mundësia e vazhdimit të seminarit për trajnerë (pjesa praktike), me ç'rast u dakordua që të shqyrtohen mundësitë financiare dhe organizative për angazhimin e ekspertëve të kualifikuar ndërkombëtarë. 
Pika 11: Të Ndryshme

a) Raportimi për programin "Sporti në Shkolla – Atletika": Siç u dakordua gjatë miratimit të rendit të ditës me propozim të z. Adrian Mazreku, koordinatori i programit raportoi për mbarëvajtjen e këtij projekti që synon socializimin, shëndetin dhe identifikimin e talentëve të rinj. U bë e ditur se gjatë vitit akademik 2025/2026 programi është zhvilluar në 7 shkolla në 4 regjione, ndërsa nga shtatori 2026 planifikohet të zgjerohet në 14 shkolla. Z. Mazreku njoftoi se Ministria ka mbuluar pagesën e koordinatorit për 4 muajt e parë. Bordi u dakordua që programi të mos ndërpritet për shkak të rëndësisë së tij në masovizimin e atletikës, dhe se FAK do të shqyrtojë mundësinë e mbulimit të pagesës nëse Ministria nuk e vazhdon atë. 

b) Obligimet ndaj klubeve: Z. Driton Maliqaj ngriti pyetjen lidhur me obligimet dyvjeçare që federata ka ndaj klubeve dhe mundësitë e shlyerjes së tyre. Sekretari i Përgjithshëm njoftoi se Ministria e Kulturës, Rinisë dhe Sportit (MKRS) nuk i arsyeton pagesat direkte/shpërblimet financiare që u jepen klubeve në fund të çdo viti. Kryetari potencoi nevojën e gjetjes së një forme adekuate për përmbushjen e këtyre obligimeve të mbetura. Sekretari propozoi që Rregullorja e Shpërblimeve të harmonizohet sepse forma e deritanishme është e paakceptueshme dhe e parealizueshme zyrtarisht nga MKRS. Ai dha shembull që mbështetja të strukturohet përmes mbulimit të shpenzimeve reale të udhëtimit dhe ushqimit në gara bazuar në numrin e atletëve që klubet sjellin në garë, në mënyrë që këto shpenzime të jenë të arsyetueshme. Po ashtu, Sekretari sqaroi se sipas Rregullores në fuqi, në rast të mungesës së mjeteve financiare, Bordi ka të drejtë të vendosë që mbulimi i obligimeve të bëhet edhe me përqindje. Në fund të diskutimit, Kryetari potencoi se është mirë që për këtë rregullore të formohet një komision ad-hoc, i cili do të merret me modifikimin e saj në mënyrë që të jetë më e zbatueshme për të ardhmen dhe t'u përgjigjet plotësisht kërkesave e kritereve të MKRS-së. 
PËRFUNDIMI I MBLEDHJES

	Procesmbajtësit
Sekretar i Përgjithshëm

	    Kryetar i Federatës Atletike të Kosovës

              Halil Sylejmani

